Document ID: 32003D0393

Komisijas lēmums 2003/393/EK
(2003. gada 22. maijs),
ar kuru groza Lēmumu 2000/728/EK, ar ko nosaka maksājumus par Kopienas ekomarķējuma pieteikumiem un ikgadējos maksājumus par to
(paziņots ar dokumenta numuru C(2003) 1780)
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes Regulu (EK) Nr. 1980/2000 (2000. gada 17. jūlijs) par pārskatīto Kopienas ekoetiķetes piešķiršanas programmu [1], un jo īpaši tās 12. pantu un V pielikumu,
tā kā:
(1) Saskaņā ar darba plānu, kas noteikts ar Komisijas Lēmumu 2002/18/EK [2], Kopienas ekomarķējuma maksājuma struktūrai jāveicina ekomarķējuma izmantošana gan saistībā ar Kopienas sistēmu, gan citām ekomarķējuma piešķiršanas sistēmām.
(2) Lai samazinātu maksājumus attiecībā uz ražojumiem, kam jau piešķirts cits ekomarķējums, kas atbilst standartā ISO 14024 noteiktajām vispārīgajām prasībām, jāgroza Komisijas Lēmumu 2000/728/EK (2000. gada 10. novembris), ar ko nosaka maksājumus par Kopienas ekomarķējuma pieteikumiem un ikgadējos maksājumus par to [3].
(3) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,
IR PIEŅĒMUSI ŠO LĒMUMU.
1. pants
Lēmuma 2000/728/EK 2. pantā iekļauj šādu 8.a punktu:
"8.a. Kompetentās iestādes maksājumu var samazināt līdz 30 % gadījumos, kad konkrētajam produktam ir piešķirts arī cits ekomarķējums, kas atbilst standartā ISO 14024 noteiktajām vispārīgajām prasībām."
2. pants
Šis lēmums ir adresēts dalībvalstīm un Kopienas ekomarķējuma jautājumos kompetentām iestādēm.
Briselē, 2003. gada 22. maijā

Labels: 2
3
15